Ir-Regolament tal-Kummissjoni (KE) Nru 426/2004
ta' l-4 ta' Marzu 2004
li jiffissa l-prezzijiet tal-bejgħ tal-Komunità għall-prodotti tas-sajd elenkati fl-Anness II tar-Regolament tal-Kunsill (KE) Nru 104/2000 għas-sena ta' sajd 2004
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 104/2000 tas-17 ta' Diċembru 1999 dwar l-organizzazzjoni komuni tas-swieq fil-prodotti tas-sajd u ta' l-akkwakultura [1],u b'mod partikolari l-Artikolu 25(1) and (6) tiegħu,
Billi:
(1) Il-prezz tal-bejgħ tal-Komunità għandu jiġi ffissat għal kull wieħed mill-prodotti elenkati fl-Anness II tar-Regolament (KE) Nru 104/2000 qabel il-bidu tas-sena tas-sajd, f'livell ta' l-anqas ugwali għas-70 % u li ma jeċċedix id-90 % tal-gwida tal-prezz.
(2) Ir-Regolament tal-Kunsill (KE) Nru 2326/2003 [2] jiffissa l-gwida tal-prezzijiet għas-sena tas-sajd 2004 għall-prodotti kollha kkonċernati.
(3) Il-prezzijiet tas-suq ivarjaw konsiderevolment skond l-ispeċi u kif ikunu ppreżentati l-prodotti, partikolarment fil-każ tal-klamar u tal-marlozz.
(4) Il-fatturi tal-konverżjoni għandhom għalhekk ikunu ffissati għall-ispeci differenti u l-preżentazzjonijiet tal-prodotti ffriżati li jinsabu fil-Komunità sabiex ikun stabbilit il-livell tal-prezz li jibda l-miżura ta' intervent previst fl-Artikolu 25(2) tar-Regolament (KE) Nru 104/2000.
(5) Il-miżuri li għalihom jipprovdi dan ir-Regolament huma skond l-opinjoni tal-Kumitat ta' Ġestjoni għall-Prodotti tas-Sajd,
ADOTTAT DAN IR-REGOLAMENT:
Artikolu 1
Il-prezzijiet tal-bejgħ tal-Komunità applikabbli għas-sena tas-sajd 2004 għall-prodotti elenkati fl-Anness II tar-Regolament (KE) Nru 104/2000 u l-preżentazzjonijiet u l-fatturi tal-konverżjoni li huma konnessi magħhom jidhru fl-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-ġurnata ta' wara l-pubblikazzjoni fil-Ġurnal Uffiċjali tal-Unjoni Ewropea.
Għandu japplika mill-1 ta' Jannar 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-l4 ta' Marzu 2004.